Sanjar Obidov Toshkent shahar hokimining o‘rinbosari etib tayinlandi Foto: Toshkent shahar hokimligi Sanjar Obidov Toshkent shahar hokimining yoshlar siyosati, ijtimoiy rivojlantirish va ma’naviy-ma’rifiy ishlar bo‘yicha o‘rinbosari etib tayinlandi. Sanjar Obidov 1986 yilda Farg‘ona viloyatida tug‘ilgan. Ma’lumoti oliy. Toshkent moliya institutini va Buyuk Britaniyaning Sterling universitetini tamomlagan. U bugunga qadar qator mas’ul lavozimlarda ishlagan. Jumladan, O‘zbekiston Respublikasi Vazirlar Mahkamasi huzuridagi Ta’lim sifatini nazorat qilish davlat inspeksiyasi Pedagog kadrlar sifati nazorati, ta’lim hujjatlarini legallashtirish, tan olish va nostrifikatsiya qilish bosh boshqarmasi boshlig‘i bo‘lgan. Bundan tashqari, Sanjar Obidov Xorijiy tillarni o‘rganishni ommalashtirish agentligi direktori v.v.b bo‘lib ishlagan.